NPP โชว์รวยทุ่ม 85.25 ลบ. ฮุบ The Brio Mall มั่นใจหนุนรายได้อื้อ
NPP โชว์รวยทุ่ม 85.25 ลบ. ฮุบ The Brio Mall มั่นใจหนุนรายได้อื้อ หวังปั้นเป็นศูนย์กระจายสินค้าให้เครือฯ มั่นใจหนุนรายได้ของกลุ่มบริษัทเพิ่มขึ้น
14 มิ.ย. 2559

นายสุรพงษ์ เตรียมชาญชัย กรรมการผู้จัดการ บริษัท นิปปอนแพ็ค (ประเทศไทย) จำกัด (มหาชน) หรือ NPP เปิดเผยว่า บริษัทได้ทำการเข้าซื้อ เดอะ บรีโอ้ มอลล์ จำกัด ซึ่งเป็นเจ้าของและผู้บริหารศูนย์การค้า The Brio Mall ศูนย์การค้าย่านพุทธมณฑลสาย 4 และมีบริษัทย่อยทำธุรกิจอาหารนั้น บริษัทหวังที่จะพัฒนาศูนย์ดังกล่าวให้เป็นศูนย์กลางกระจายสินค้าของตนเอง ขณะที่การเข้าซื้อกิจการครั้งนี้จะสามารถรับรู้รายได้ทันที ซึ่งจะช่วยหนุนให้รายได้ของกลุ่มบริษัทเพิ่มขึ้น
นอกจากนี้ บริษัทได้อนุมัติให้บริษัท ไทยเฟลคซิเบิลแพค จำกัด (TFP) ซึ่งเป็นบริษัทย่อยที่ NPP ถือหุ้นอยู่ 55% เข้าซื้อบริษัท เดอะ บรีโอ้ มอลล์ จำกัด และได้ลงนามในสัญญาซื้อขายเรียบร้อยแล้วเมื่อวันที่ 10 มิ.ย. 59 กำหนดการโอนทรัพย์สินในวันที่ 1 ก.ค. 59 ด้วยจำนวนวงเงินไม่เกิน 155 ล้านบาท โดย NPP จ่ายเงินเป็นจำนวน 85.25 ล้านบาท ตามสัดส่วนของการถือหุ้น
 
       